《小重山》
唐代·薛昭蕴

春到长门春草青，玉阶华露滴、月胧明。

东风吹断紫箫声，宫漏促、帘外晓啼莺¤

愁极梦难成，红妆流宿泪、不胜情。手挪裙带绕花行，

思君切、罗幌暗尘生。

秋到长门秋草黄，画梁双燕去、出宫墙。

玉箫无复理霓裳，金蝉坠、鸾镜掩休妆¤

忆昔在昭阳，舞衣红绶带、绣鸳鸯。至今犹惹御炉香，

魂梦断、愁听漏更长。

作者简介：薛昭蕴，字澄州，河中宝鼎（今山西荣河县）人。王衍时，官至侍郎。擅诗词，才华出众。《北梦琐言》：薛澄州昭蕴即保逊之子也。恃才傲物，亦有父风。每入朝省，弄笏而行，旁若无人。好唱《浣溪沙》词。